Proteín pri alergii na kravskú bielkovinu.
Dobrý deň. Diagnostikovali mi histamínovú intoleranciu, alergiu na kravskú bielkovinu, sóju, vajce. Tým pádom mám znížený príjem bielkovín v strave. Chcem sa spýtať, či môžem užívať nejaký druh proteínu na udržanie prirodzenej svalovej hmoty. Ďakujem.
Dobrý deň,
ďakujeme za prejavenú dôveru.
Vo Vašom prípade by bolo vhodné siahnuť po vegánskych proteínoch. Podporujú rast a zachovanie svalovej hmoty a tiež prispievajú k zdraviu kostí. Pre Vás by mohli byť vhodné proteíny z hrachu, pohánky, quinoi. Od živočíšnych proteínov sa líšia množstvom esenciálnych aminokyselín, ktoré si telo nedokáže vyprodukovať. Čo sa histamínovej intolerancie týka, sú to potraviny s nižším obsahom histamínu, avšak treba sledovať individuálnu odpoveď organizmu na daný proteín.
Prajem pekný zvyšok dňa.
S pozdravom
Mgr. Emma Halás Haluščíková